pythainlp/thai-wiki-dataset-v4 huggingface dataset:
คณะกรรมการสิทธิมนุษยชนแห่งชาติ (ประเทศไทย)

คณะกรรมการสิทธิมนุษยชนแห่งชาติ  เป็นคณะบุคคลจำนวน 7 คน ซึ่งประกอบด้วย ประธานกรรมการสิทธิมนุษยชนแห่งชาติและกรรมการสิทธิมนุษยชนแห่งชาติ ซึ่งพระมหากษัตริย์ทรงแต่งตั้งตามคำแนะนำของวุฒิสภา จากผู้ซึ่งมีความรู้หรือประสบการณ์ด้านการคุ้มครองสิทธิเสรีภาพของประชาชนเป็นที่ประจักษ์ ทั้งนี้ โดยต้องคำนึงถึงการมีส่วนร่วมของผู้แทนจากองค์การเอกชนด้านสิทธิมนุษยชนด้วย
คณะกรรมการสิทธิมนุษยชนแห่งชาติมีวาระการดำรงตำแหน่งเจ็ดปีนับแต่วันที่พระมหากษัตริย์ทรงแต่งตั้ง และให้ดำรงตำแหน่งได้เพียงวาระเดียว โดยมีสำนักงานคณะกรรมการสิทธิมนุษยชนแห่งชาติ  เป็นหน่วยงานราชการ ที่มีฐานะเป็นองค์กรอิสระตามรัฐธรรมนูญแห่งราชอาณาจักรไทย สนับสนุนการทำงานของคณะกรรมการสิทธิมนุษยชนแห่งชาติ ปฏิบัติราชการภายใต้อำนาจหน้าที่ ปัจจุบันมีนายแพทย์พิทักษ์พล บุญยมาลิก เป็น เลขาธิการคณะกรรมการสิทธิมนุษยชนแห่งชาติ
อำนาจหน้าที่.
ในการปฏิบัติหน้าที่ ต้องคำนึงถึงผลประโยชน์ส่วนรวมของชาติและของประชาชนประกอบด้วย
คณะกรรมการสิทธิมนุษยชนแห่งชาติ มีอำนาจเรียกเอกสาร หรือหลักฐานที่เกี่ยวข้องจากบุคคลใด หรือเรียกบุคคลใดมาให้ถ้อยคำ รวมทั้งมีอำนาจอื่นเพื่อประโยชน์ในการปฏิบัติหน้าที่ ทั้งนี้ ตามที่กฎหมายบัญญัติ
พ.ศ. 2091

พุทธศักราช 2091 ใกล้เคียงกับ
ผู้นำ.
พระมหากษัตริย์ไทย:อาณาจักรอยุธยา
○ ขุนวรวงศาธิราช(พ.ศ. 2091)
○ สมเด็จพระมหาจักรพรรดิ(พ.ศ.2091-พ.ศ. 2111)
○ ราชวงศ์ตองอู : พระเจ้าตะเบ็งชะเวตี้
พ.ศ. 2121

พุทธศักราช 2121 ใกล้เคียงกับ
เหตุการณ์.
พระนางวิสุทธเทวี (พ.ศ. 2107-2121) กษัตริย์องค์สุดท้ายแห่งราชวงศ์มังราย สวรรคต อาณาจักรล้านนาตกอยู่ภายใต้การปกครองของพม่าโดยตรง
พ.ศ. 2125

พุทธศักราช 2125 ใกล้เคียงกับ ค.ศ. 1582 ปีนี้เริ่มเปลี่ยนมาใช้ปฏิทินเกรกอเรียนแทนปฏิทินจูเลียน กำหนดว่า หลังจากวันที่ 4 ตุลาคม พ.ศ. 2125 ได้พ้นไปแล้ว ให้กำหนดวันรุ่งขึ้นเป็นวันที่ 15 ตุลาคม พ.ศ. 2125 จึงทำให้วันขาดหายไป 10 วัน 
วันเกิด.
สมเด็จพระราชมุนีสามีรามคุณูปจารย์ หลวงปู่ทวด เกิด 3 มีนาคม 2125 มรณภาพ 6 มีนาคม 2225
พ.ศ. 2133

พุทธศักราช 2133 ใกล้เคียงกับ
เหตุการณ์.
29 กรกฎาคม – สมเด็จพระมหาธรรมราชาธิราช ปฐมกษัตริย์แห่งราชวงศ์สุโขทัย ของกรุงศรีอยุธยา ทรงประชวรและเสด็จสวรรคต สมเด็จพระนเรศวรมหาราชเสด็จขึ้นครองราชย์
วันถึงแก่กรรม.
29 กรกฎาคม - สมเด็จพระมหาธรรมราชาธิราช ปฐมกษัตริย์แห่งราชวงศ์สุโขทัย แห่งกรุงศรีอยุธยา (พระราชสมภพ พ.ศ. 2057)
เกษตรศาสตร์ (เพลง)

เพลงพระราชนิพนธ์ เกษตรศาสตร์ เป็นเพลงพระราชนิพนธ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานให้เป็นเพลงประจำมหาวิทยาลัยเกษตรศาสตร์ เมื่อวันที่ 17 ธันวาคม พ.ศ. 2509 ซึ่งจัดว่าเป็น 1 ใน 3 สถาบันการศึกษาที่พระองค์ได้พระราชทานเพลงพระราชนิพนธ์ให้เป็นเพลงประจำสถาบัน โดยอีก 2 เพลง ได้แก่ เพลงพระราชนิพนธ์มหาจุฬาลงกรณ์ พระราชทานให้เป็นเพลงประจำจุฬาลงกรณ์มหาวิทยาลัยเมื่อปี พ.ศ. 2492 และเพลงพระราชนิพนธ์ ยูงทองที่พระราชทานให้เป็นเพลงประจำมหาวิทยาลัยธรรมศาสตร์ เมื่อปี พ.ศ. 2506
ประวัติ.
ศาสตราจารย์ ดร.ประเสริฐ ณ นคร ผู้ประพันธ์คำร้องเพลงพระราชนิพนธ์เกษตรศาสตร์ ได้เล่าไว้ว่า วันประวัติศาสตร์อีกวันหนึ่งของมหาวิทยาลัยเกษตรศาสตร์ คือ วันเสาร์ที่ 17 ธันวาคม พ.ศ. 2509 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้อาจารย์ นิสิตเก่า และนิสิตปัจจุบันของมหาวิทยาลัยเกษตรศาสตร์เข้าเฝ้าฯ อย่างใกล้ชิด พระราชทานเลี้ยงอาหารเย็น ณ พระที่นั่งอัมพรสถาน พระราชวังดุสิต และทรงดนตรีร่วมกับวง อ.ส. พร้อมทั้งทรงพระกรุณาโปรดเกล้าฯ พระราชทานเพลงพระราชนิพนธ์ "เกษตรศาสตร์" ให้เป็นเพลงประจำมหาวิทยาลัยเกษตรศาสตร์ นับเป็นพระมหากรุณาธิคุณล้นเกล้าล้นกระหม่อมแก่ชาวมหาวิทยาลัยเกษตรศาสตร์อย่างหาที่สุดมิได้ สำหรับเพลงพระราชนิพนธ์ "เกษตรศาสตร์" นี้ ในเวลานั้นมีเพียงทำนองยังไม่มีเนื้อร้อง จึงเรียกว่าเพลง K.U. Song ภายหลัง ศ. ดร. ประเสริฐ ณ นคร ได้เป็นผู้แต่งเนื้อร้องให้ดังที่ปรากฏอยู่ในปัจจุบัน 
พระราชดำรัส.
เนื่องจากเพลงประจำสถาบันทั้งสามแห่งมีความไพเราะแตกต่างกัน และสะท้อนภาพลักษณ์ของสถาบันการศึกษาแต่ละแห่งได้ชัดเจน ดังที่มีพระราชดำรัสถึงการแต่งเพลงประจำสถาบันไว้ว่า 
<templatestyles src="แม่แบบ:คำพูด/style.css" />...เรื่องเพลงที่แต่งขึ้นใหม่นี้ต้องขอชี้แจงไว้นิด ฟังแล้วอาจจะตกใจ เพราะว่าเพลงที่ประจำมหาวิทยาลัยในเมืองไทยเดี๋ยวนี้ ก็มีของจุฬาลงกรณ์มหาวิทยาลัย แล้วก็ของธรรมศาสตร์ที่ได้ให้ทั้งสองเพลงนี้ กับเพลงมหาวิทยาลัยเกษตรศาสตร์นี้ ต้องบอกว่ายาวเท่ากัน ไม่ต้องอิจฉาว่าของเขายาวกว่าหรือสั้นกว่ายาวเท่ากัน แล้วก็การสร้างเพลงนี้ก็สร้างในแบบเดียวกัน ไม่ต้องต้องอิจฉาอะไร แล้วก็บอกว่าชอบ ถ้าไม่ชอบก็ไม่รู้จะทำอย่างไร อาจจะแก้ไข อย่างไรก็ตามแต่ก็มีอย่างหนึ่งคือ เพลงของจุฬาฯ เขาก็บอกว่าเพลงของเขาเพราะที่สุด ถ้าไปถามชาวธรรมศาสตร์ ว่าเพลงไหนเพราะที่สุด เขาก็บอกว่า เพลงธรรมศาสตร์ แล้วก็ถ้าถามพวกเกษตรน่ากลัวบอกเพลงเกษตรเพราะกว่า ก็เลยไม่รู้ว่าจะทำอย่างไรนะ แต่ว่าเพลงของจุฬาฯ เขาโอ้อวดว่าสง่าผ่าเผยมาก แล้วก็เพราะมาก ถ้าพูดถึงเพลงธรรมศาสตร์เขาก็บอกว่า องอาจดี เดินก็ได้ จุฬาฯ เขาก็ตอบว่า ของเขาก็เดินได้เหมือนกัน เป็นเพลงสำหรับนำแถวได้ เพลงของเกษตรนี้ก็ที่จริงก็ควรจะตัดสินเอาเองว่า เป็นยังไง แต่ความคิดส่วนตัวของผู้แต่ง รู้สึกว่าเป็นเพลงที่อ่อนหวาน อ่อนหวานกว่าเพลงโน้น แต่อ่อนหวาน นี่ไม่ได้หมายความว่าไม่เข้มแข็ง แต่อ่อนหวานนี่อาจจะมีความหมายได้ว่า ผลิตผลของทางการเกษตรรวมทั้งผลไม้หรือสิ่งที่บริโภค ถ้ารสหวาน รู้สึกว่าดี เพราะว่าเขานิยมกันอย่างนั้น ข้าวโพดหวานเขาก็ชอบ ก็เลยคิดว่า เพลงหวานไม่เป็นไร แต่ถ้านำไปเดินสำหรับนำแถวก็อาจจะได้เปลี่ยนแปลงไปหน่อย ก็อาจจะเป็นเพลงสำหรับแตรวงเดินก็อาจจะพอได้ แต่ขออย่างเดียวอย่าเดินขบวน...
พ.ศ. 2220

พุทธศักราช 2220 ใกล้เคียงกับ คริสต์ศักราช 1677
ผู้นำ.
สมเด็จพระนารายณ์มหาราช(2199-2231)
วันเกิด.
วันเกิด - ลี ชิง ยุน (李清云) -ไม่ทราบวันเกิด- เป็นผู้ที่อายุเยอะมากที่สุดในโลก อายุ 256
พ.ศ. 2231

พุทธศักราช 2231 ใกล้เคียงกับ
เหตุการณ์.
พระมหากษัตริย์ไทย:(อาณาจักรอยุธยา)
●สมเด็จพระนารายณ์มหาราช(พ.ศ.2199-2231)
●สมเด็จพระเพทราชา(พ.ศ.2231-พ.ศ.2246)
●30 เมษายน - สุริยุปราคาเต็มดวงโดยศูนย์กลางคราสอยู่ในประเทศจีน
●11 กรกฎาคม - สมเด็จพระนารายณ์มหาราช เสด็จสวรรคตทรงมอบราชสมบัติให้แก่สมเด็จพระเพทราชาและสั่งลูกชายกำจัดเจ้าพระยาวิชาเยนทร์
พ.ศ. 2249

พุทธศักราช 2249 ใกล้เคียงกับ
วันถึงแก่กรรม.
โยฮัน พัลเคลเบิล นักดนตรีและนักออแกนชาวเยอรมัน 1 กันยายน พ.ศ. 2196 – 3 มีนาคม พ.ศ. 2249
เลินฮาร์ด ดินเซนฮอฟเฟอร์ สถาปนิกยุคบาโรก ชาวเยอรมัน 20 กุมภาพันธ์ ปี ค.ศ. 1660 – 26 พฤศจิกายน ค.ศ. 1707
พ.ศ. 2251

พุทธศักราช 2251 ใกล้เคียงกับ
เหตุการณ์.
เหตุการณ์ภูเขาไฟฟูจิระเบิดครั้งล่าสุด โดยตรงกับสมัยอยุธยาประเทศไทย
วันถึงแก่กรรม.
สมเด็จพระสรรเพชญ์ที่ 8 พระมหากษัตริย์แห่งกรุงศรีอยุธยา รัชกาลที่29
พ.ศ. 2276

พุทธศักราช 2276 ใกล้เคียงกับ
วันเกิด.
 * "ไม่ทราบ" – Kyra Frosini, นางเอกชาวกรีก (ถึงแก่กรรม 1800)
 * "ไม่ทราบ" – อิซาเบล เซนดัล นางพยาบาลชาวสเปน
 * "ไม่ทราบ" – Anna Moór, นักแสดงหญิงชาวฮังการี (ถึงแก่กรรม 1841)
พ.ศ. 2307

พุทธศักราช 2307 ใกล้เคียงกับ
เหตุการณ์.
• พระเจ้ามังระ ได้เป็นพระมหากษัตริย์พม่า และส่งกองทัพมาตีกรุงศรีอยุธยาอีก เกณฑ์กองทัพกว่า 70,000 นาย
สถาปนิก

สถาปนิก คือบุคคลผู้เกี่ยวข้องในการออกแบบ และ วางแผน ในการก่อสร้าง หรือที่เรียกว่างานสถาปัตยกรรม โดยสถาปนิก จะเป็นผู้ที่เข้าใจในมาตรฐานการก่อสร้างของอาคาร เข้าใจถึงหน้าที่ใช้สอยของอาคารนั้น รวมถึงวัสดุที่จะนำมาเป็นส่วนประกอบของสิ่งก่อสร้างนั้น สถาปนิกจำเป็นต้องได้รับการศึกษาทางสถาปัตยกรรมศาสตร์ และได้รับใบอนุญาตประกอบวิชาชีพสถาปัตยกรรม ถึงจะสามารถทำงานในวิชาชีพสถาปนิกได้ ซึ่งคล้ายกับการทำงานในสาขาวิชาชีพอื่น
สถาปก คำเก่าของคำว่าสถาปนิก ได้รับพระราชทานจากพระบาทสมเด็จพระมงกุฎเกล้าเจ้าอยู่หัว รัชกาลที่ 6 เป็นศัพท์ภาษาสันสกฤต หมายถึง ผู้สร้าง, ผู้ก่อตั้ง ในเอกสารโบราณก่อนสมัยรัตนโกสินทร์เคยปรากฏคำ "สถาบก" หมายถึง การสร้าง หรือผู้สร้าง 
รางวัลที่น่ายกย่องของสถาปนิกที่รู้จักในฐานะผู้ก่อสร้างอาคารได้แก่ รางวัลพลิตซ์เกอร์ ซึ่งมักจะถูกเปรียบเทียบเหมือนกับ "รางวัลโนเบลในทางสถาปัตยกรรม"
สถาปนิกที่มีชื่อเสียงจากอดีตถึงปัจจุบัน.
สถาปนิกในประเทศไทย.
สถาปนิกที่ได้รับพระราชทานเหรียญดุษฎีมาลา เข็มศิลปวิทยา
สถาปนิกที่ได้รับรางวัลศิลปินแห่งชาติ
สถาปนิกที่เป็นกรรมการสภาสถาปนิก
รายชื่อสถาปนิกที่คัดเลือกโดยสมาคมสถาปนิกสยาม ในบทความ "Reinvent" จำนวน 23 ท่าน
อื่นๆ 
สถาบันการศึกษาทางสถาปัตยกรรมในประเทศไทย.
สถาบันการศึกษาที่ทำหน้าที่ผลิตสถาปนิกของประเทศไทยแห่งแรก คือ คณะสถาปัตยกรรมศาสตร์ จุฬาลงกรณ์มหาวิทยาลัย ซึ่งก่อตั้งเมื่อ พ.ศ. 2476 โดยอาจารย์นารถ โพธิประสาท ต่อมาเมื่อ พ.ศ. 2498 ได้มีการเปิดสอนคณะสถาปัตยกรรมไทย ปัจจุบัน คือ คณะสถาปัตยกรรมศาสตร์ มหาวิทยาลัยศิลปากร หลังจากนั้น ได้มีการสถาปนา สถาบันเทคโนโลยีพระจอมเกล้าเจ้าคุณทหารลาดกระบัง ขึ้น ซึ่งมี คณะสถาปัตยกรรมศาสตร์ เป็นคณะแรกของสถาบัน และนับเป็นสถาบันการศึกษาที่ผลิตสถาปนิกเป็นแห่งที่ 3 ของประเทศ ตามมาด้วยมหาวิทยาลัยรังสิต เมื่อปี พศ 2531 จากนั้น ก็ได้มีสถาบันอุดมศึกษาทั้งภาครัฐและเอกชนเปิดสอนเป็นจำนวนมากดังปัจจุบัน
รัฐเดลาแวร์

รัฐเดลาแวร์ (Delaware, #เปลี่ยนทาง) เป็นรัฐที่ตั้งอยู่ทางฝั่งตะวันออกของสหรัฐ รัฐเดลาแวร์ เป็นรัฐที่เล็กอันดับ 2 ของรัฐทั้งหมดรองจากรัฐโรดไอแลนด์ เมืองหลวงของรัฐเดลาแวร์คือโดเวอร์ ตั้งอยู่บริเวณตอนกลางของรัฐ เดลาแวร์เป็น 1 ใน 13 รัฐแรกของสหรัฐ และรัฐเดลาแวร์นี้เป็นรัฐที่ก่อตั้งเป็นรัฐแรกของสหรัฐ เมื่อวันที่ 7 ธันวาคม พ.ศ. 2330
มหาวิทยาลัย.
มหาวิทยาลัยในรัฐเดลาแวร์ ได้แก่
รัฐมอนแทนา

มอนแทนา (/mɑːnˈtænə/) เป็นรัฐหนึ่งในอนุภูมิภาคตะวันตกภูเขาของภาคตะวันตกของสหรัฐ มีพรมแดนติดต่อกับรัฐนอร์ทดาโคตาและรัฐเซาท์ดาโคตาทางทิศตะวันออก รัฐไวโอมิงทางทิศใต้ รัฐไอดาโฮทางทิศตะวันตก และรัฐบริติชโคลัมเบีย รัฐแอลเบอร์ตา และรัฐซัสแคตเชวันของแคนาดาทางทิศเหนือ มอนแทนาเป็นรัฐที่มีขนาดเนื้อที่มากเป็นอันดับที่ 4 มีจำนวนประชากรน้อยเป็นอันดับที่ 8 และมีความหนาแน่นประชากรน้อยเป็นอันดับที่ 3 เมืองหลวงของรัฐคือเฮเลนา ในขณะที่เมืองที่ใหญ่ที่สุดคือบิลลิงส์ ภาคตะวันตกของมอนแทนาเต็มไปด้วยภูเขาขนาดใหญ่ ในขณะที่ภาคตะวันออกมีลักษณะภูมิประเทศเป็นทุ่งหญ้าแพรรีและแดนทุรกันดาร
รัฐมอนแทนาไม่มีชื่อเล่นอย่างเป็นทางการ มีเพียงชื่อเล่นอย่างไม่เป็นทางการหลายชื่อ โดยเฉพาะอย่างยิ่ง "ดินแดนฟ้ากว้างใหญ่" "รัฐขุมทรัพย์" "ดินแดนภูเขาส่องสว่าง" และ "ที่สุดท้ายที่ดีที่สุด" เศรษฐกิจของรัฐขึ้นอยู่กับเกษตรกรรมเป็นหลักซึ่งรวมถึงการทำฟาร์มปศุสัตว์และฟาร์มธัญพืช ทรัพยากรที่มีความสำคัญทางเศรษฐกิจ ได้แก่ น้ำมัน แก๊ส ถ่านหิน เหมืองแร่ และไม้แปรรูป การดูแลสุขภาพ การบริการ และภาครัฐก็มีความสำคัญต่อเศรษฐกิจเช่นกัน ภาคส่วนที่เติบโตเร็วที่สุดของมอนแทนาคือการท่องเที่ยว โดยมีนักท่องเที่ยวประมาณ 12.6 ล้านคน (ณ ค.ศ. 2019) มาเยือนรัฐในแต่ละปี
รัฐออริกอน

ออริกอน (/ˈɔːrɪɡən/) เป็นรัฐหนึ่งในภูมิภาคตะวันตกเฉียงเหนือแปซิฟิกของทวีปอเมริกาเหนือและในภาคตะวันตกของสหรัฐ ด้านเหนือมีแม่น้ำโคลัมเบียเป็นเส้นแบ่งเขตส่วนมากกับรัฐวอชิงตัน ด้านตะวันออกมีแม่น้ำสเนกเป็นเส้นแบ่งเขตแดนส่วนมากกับรัฐไอดาโฮ ด้านใต้มีเส้นขนานที่ 42 องศาเหนือเป็นเส้นแบ่งเขตกับรัฐเนวาดาและรัฐแคลิฟอร์เนีย ในขณะที่ด้านตะวันตกจรดมหาสมุทรแปซิฟิก
ออริกอนเป็นถิ่นที่อยู่ของชนพื้นเมืองหลายกลุ่มมาเป็นเวลาหลายพันปี พ่อค้า นักสำรวจ และผู้ตั้งถิ่นฐานชาวยุโรปกลุ่มแรกเริ่มสำรวจพื้นที่ที่เป็นชายฝั่งแปซิฟิกของออริกอนในปัจจุบันในช่วงต้นถึงกลางคริสต์ศตวรรษที่ 16 ตั้งแต่ ค.ศ. 1564 สเปนเริ่มส่งเรือเดินสมุทรจากฟิลิปปินส์มาทางทิศตะวันออกเฉียงเหนือ โดยล่องมาตามกระแสน้ำคูโรชิโอะและกวาดเส้นทางเป็นวงกลมข้ามมหาสมุทรแปซิฟิกตอนเหนือ ใน ค.ศ. 1592 ฆวน เด ฟูกา จัดทำแผนที่และศึกษากระแสน้ำต่าง ๆ ในแถบตะวันตกเฉียงเหนือแปซิฟิกอย่างละเอียด ซึ่งรวมถึงชายฝั่งออริกอนและช่องแคบที่ตั้งชื่อตามชื่อของเขาในปัจจุบัน คณะสำรวจของลูวิสและคลาร์กเดินทางผ่านออริกอนในช่วงต้นคริสต์ทศวรรษ 1800 และการตั้งรกรากของผู้ดักสัตว์เอาขนและผู้ค้าขนสัตว์ได้กลายเป็นการตั้งถิ่นฐานถาวรครั้งแรกของชาวยุโรปในออริกอน มีการจัดตั้งหน่วยงานปกครองตนเองขึ้นในภูมิภาคออริกอนเมื่อ ค.ศ. 1843 และจัดตั้งเป็นดินแดนออริกอนเมื่อ ค.ศ. 1848 ออริกอนกลายเป็นรัฐที่ 33 ของสหรัฐเมื่อวันที่ 14 กุมภาพันธ์ ค.ศ. 1859
ในปัจจุบัน รัฐออริกอนมีประชากร 4.2 ล้านคนบนพื้นที่กว่า 250,000 ตารางกิโลเมตร (98,000 ตารางไมล์) เป็นรัฐที่มีขนาดใหญ่เป็นอันดับที่ 9 และมีประชากรมากเป็นอันดับที่ 27 ของสหรัฐ เซเลมเป็นเมืองหลวงและเมืองที่มีประชากรมากเป็นอันดับที่ 2 ของรัฐ โดยมีประชากร 177,723 คน พอร์ตแลนด์ซึ่งมีประชากร 652,503 คนเป็นเมืองที่มีประชากรมากที่สุดของรัฐและมากเป็นอันดับที่ 26 ของสหรัฐ เขตมหานครพอร์ตแลนด์ซึ่งครอบคลุมเทศมณฑลข้างเคียงในรัฐวอชิงตันด้วยนั้นเป็นเขตมหานครที่ใหญ่เป็นอันดับที่ 25 ของประเทศ โดยมีประชากร 2,512,859 คน
ออริกอนยังเป็นหนึ่งในรัฐที่มีความหลากหลายทางภูมิศาสตร์มากที่สุดในสหรัฐ โดดเด่นด้วยภูเขาไฟ ผืนน้ำที่อุดมสมบูรณ์ ป่าดิบทึบและป่าเบญจพรรณ ตลอดจนทะเลทรายบนที่สูงและทุ่งไม้พุ่มกึ่งแห้งแล้ง เขาฮุดซึ่งเป็นกรวยภูเขาไฟสลับชั้นที่มีความสูง 3,429 เมตร (11,249 ฟุต) เป็นจุดสูงที่สุดของรัฐ อุทยานแห่งชาติเครเตอร์เลก (ซึ่งเป็นอุทยานแห่งชาติแห่งเดียวในออริกอน) ประกอบด้วยแอ่งยุบปากปล่องโอบล้อมเครเตอร์เลกซึ่งเป็นทะเลสาบที่ลึกที่สุดในสหรัฐ รัฐนี้ยังเป็นที่อยู่ของหนึ่งในสิ่งมีชีวิตเดี่ยวที่ใหญ่ที่สุดในโลกอย่างเห็ดน้ำผึ้งชนิด "Armillaria ostoyae" ซึ่งเป็นเห็ดราที่แผ่ขยายอยู่ใต้พื้นที่ 8.9 ตารางกิโลเมตร (2,200 เอเคอร์) ของป่าสงวนแห่งชาติแมลัวร์
ในอดีตเศรษฐกิจของรัฐออริกอนขับเคลื่อนด้วยการเกษตร การประมง การทำไม้ และการไฟฟ้าพลังน้ำในรูปแบบต่าง ๆ ออริกอนเป็นผู้ผลิตไม้แปรรูปชั้นนำของสหรัฐแผ่นดินใหญ่ โดยอุตสาหกรรมไม้แปรรูปมีความสำคัญอย่างมากต่อเศรษฐกิจของรัฐในคริสต์ศตวรรษที่ 20 เทคโนโลยีเป็นอีกหนึ่งในพลังทางเศรษฐกิจที่สำคัญของรัฐออริกอน โดยเริ่มต้นจากการก่อตั้งซิลิคอนฟอริสต์ในคริสต์ทศวรรษ 1970 และการขยายตัวของบริษัทเท็กโทรนิกซ์และอินเทลในเวลาต่อมา บริษัทผลิตชุดกีฬาไนกี้ซึ่งมีสำนักงานใหญ่อยู่ในเมืองบีเวอร์ตันเป็นบริษัทมหาชนที่ใหญ่ที่สุดของรัฐ โดยมีรายได้ 46,710 ล้านดอลลาร์สหรัฐในปีงบประมาณ 2022
มหาวิทยาลัยมิชิแกน

มหาวิทยาลัยมิชิแกน แอนน์อาร์เบอร์  เป็นมหาวิทยาลัยรัฐ ตั้งอยู่ในเมืองแอนน์อาร์เบอร์ รัฐมิชิแกน สหรัฐอเมริกา 
มหาวิทยาลัยก่อตั้งเมื่อวันที่ 26 สิงหาคม พ.ศ. 2360 (ค.ศ. 1817) ในเมืองดีทรอยต์ และได้ย้ายมาที่แอนน์อาร์เบอร์ ใน พ.ศ. 2390 มหาวิทยาลัยมิชิแกนเป็นมหาวิทยาลัยที่เก่าแก่ที่สุดในรัฐมิชิแกน และได้ชื่อว่าเป็นมหาวิทยาลัยชั้นนำในอันดับต้นของประเทศในหลายสาขาวิชา รวมถึงทางด้านวิศวกรรม สถาปัตยกรรมและผังเมือง กฎหมาย บริหาร วิทยาศาสตร์ แพทยศาสตร์ และดนตรี
มหาวิทยาลัยมิชิแกนได้ชื่อว่าเป็นมหาวิทยาลัยรัฐที่ค่าเล่าเรียนแพงที่สุดในสหรัฐอเมริกา สำหรับนักศึกษาที่ภูมิลำเนาไม่ได้อยู่ในรัฐมิชิแกน
สำนักงานกองทุนสนับสนุนการสร้างเสริมสุขภาพ

สำนักงานกองทุนสนับสนุนการสร้างเสริมสุขภาพ (ชื่อย่อ: สสส.) เป็นหน่วยงานของรัฐ มีสถานะเป็นองค์การมหาชน ภายใต้การกำกับดูแลของนายกรัฐมนตรี จัดตั้งขึ้นโดย พระราชบัญญัติกองทุนสนับสนุนการสร้างเสริมสุขภาพ พ.ศ. 2544 เพื่อเป็นองค์กรหลัก ซึ่งทำหน้าที่ผลักดัน กระตุ้น สนับสนุน และร่วมกับหน่วยงานอื่น ๆ เพื่อสร้างเสริมสุขภาพ โดยมุ่งหมายให้คนไทย มีสุขภาพกาย จิต ปัญญา และสังคมที่ดี ด้วยการกระตุ้นให้เกิด การปรับเปลี่ยนพฤติกรรม ความเชื่อ และสภาพแวดล้อม ให้เอื้ออำนวยต่อคุณภาพชีวิต อันจะช่วยลดภาระทางเศรษฐกิจ และสังคมของประเทศ โดยมีเป้าหมายในการลดอัตราการเจ็บป่วย และเสียชีวิตก่อนวัยอันควรของคนไทย 
ทั้งนี้ งบประมาณ สสส. มาจากการรายได้ภาษีสรรพสามิตยาสูบ และสุรา โดยเป็นการจัดเก็บส่วนเพิ่มในอัตรา 2% ของภาษีที่เก็บจากสุราและยาสูบตามกฎหมายว่าด้วยสุราและกฎหมายว่าด้วยยาสูบ ซึ่งการออกกฎหมายให้จัดเก็บเงินเพื่อวัตถุประสงค์เฉพาะโดยตรงเช่นนี้ เป็นหนึ่งในกลไกจัดสรรงบประมาณของภาครัฐ ที่ถูกออกแบบให้ประเทศไทยมีงบประมาณเพื่อการลงทุนด้านการสร้างเสริมสุขภาพอย่างต่อเนื่อง 
สสส.ถือเป็นองค์กรด้านสุขภาพรูปแบบใหม่ ที่สอดคล้องกับมติของสมัชชาสนับสนุนการสร้างเสริมสุขภาพ (World Health Assembly Resolution 12.8 : Health Promotion and Health Life-Style) ขององค์การอนามัยโลก (WHO)
วิสัยทัศน์.
ทุกคนบนแผ่นดินไทยมีวิถีชีวิต สังคม และสิ่งแวดล้อมที่สนับสนุนต่อการมีสุขภาวะที่ดี
พันธกิจ.
จุดประกาย กระตุ้น สาน และ เสริมพลังบุคคลและองค์กรทุกภาคส่วนให้มีขีดความสามารถและสร้างสรรค์ระบบสังคมที่เอื้อต่อการมีสุขภาวะ
กรรมการผู้ทรงคุณวุฒิ.
ปี 2560.
คณะกรรมการมีผล 17 ตุลาคม 2560 
ปี 2567.
คณะกรรมการมีผล 27 เมษายน 2567 
โครงสร้างองค์กร.
ด้านนโยบายและการกำกับดูแล.
ด้านนโยบายและการกำกับดูแล ประกอบด้วย 2 ส่วน คือ 
ด้านการประเมินผลการดำเนินงาน.
ดำเนินการโดย คณะกรรมการประเมินผล ซึ่ง พ.ร.บ.กองทุนสนับสนุนการสร้างเสริมสุขภาพ พ.ศ. 2544 มาตรา 38 ให้มีอำนาจหน้าที่ประเมินผลด้านโยบายและการกำหนดกิจการของกองทุน ติดตาม ตรวจสอบ และประเมินผลการดำเนินงานของกองทุน รายงานผลพร้อมข้อเสนอแนะต่อคณะกรรมการ
ด้วยเหตุนี้ คณะกรรมการประเมินผลจึงมีความอิสระจากคณะกรรมการกองทุนฯ มีบทบาทในการ ประเมินผลการดำเนินงานของกองทุนในภาพรวม ทั้งด้านนโยบาย ด้านผลกระทบต่อสังคม และด้านการบริหารจัดการ อันจะเป็นหลักประกันความรับผิดชอบของ สสส.ต่อสาธารณะ (public accountability)
ด้านการดำเนินงานให้เกิดผลตามเป้าหมาย.
ดำเนินการโดย ภาคีเครือข่าย ซึ่งแม้กฎหมายจะไม่ระบุโดยตรงว่าเป็นโครงสร้างของ สสส. แต่ภาคีเครือข่ายการสร้างเสริมสุขภาพ ถือเป็นผู้ปฏิบัติงานที่แท้จริงของโครงการและกิจกรรมต่าง ๆ นอกจากนี้ ภาคีเครือข่ายยังมีบทบาทในการร่วมคิด ร่วมเรียนรู้ ร่วมพัฒนาอย่างกัลยาณมิตร และร่วมลงทุนในบางกรณีด้วยเพื่อให้การดำเนินงานบรรลุตามเป้าหมายซึ่งมีประชาชนเป็นผู้รับประโยชน์สุดท้ายร่วมกัน
การตรวจสอบการทุจริต.
คณะกรรมการติดตามและตรวจสอบการใช้จ่ายงบประมาณภาครัฐ ได้แจ้งจุดประสงค์ที่จะตรวจสอบการทุจริตส่งผลให้ ทพ.กฤษดา เรืองอารีย์รัชต์ เปิดแถลงข่าวเพื่อประกาศลาออกจากตำแหน่งผู้จัดการ สสส. โดยจะยื่นหนังสือลาออกให้กับคณะกรรมการ สสส. ที่มี พลเอก ประยุทธ์ จันทร์โอชา นายกรัฐมนตรีเป็นประธานโดยตำแหน่ง ต่อมามีการเปลี่ยนแปลงคณะกรรมการใหม่ทั้งหมดจำนวน 7 ราย ในวันที่ 13 ตุลาคม พ.ศ. 2558 
ต่อมามีการคำสั่งให้กรรมการกองทุนสนับสนุนการสร้างเสริมสุขภาพ จำนวน 7 รายพ้นสภาพจากตำแหน่ง ตามคำสั่งหัวหน้าคณะรักษาความสงบแห่งชาติที่ 1/2559
ทั้งหมดพ้นสภาพในวันที่ 5 มกราคม พ.ศ. 2559
แล็ปท็อป

แล็ปท็อปคอมพิวเตอร์  หรือเรียกย่อว่า แล็ปท็อป หรือ โน้ตบุ๊กคอมพิวเตอร์ (Notebook computer) เป็นเครื่องคอมพิวเตอร์ ที่ถูกออกแบบมาให้มีขนาดเล็ก สามารถขนย้ายหรือพกพาได้สะดวก โดยปกติจะมีน้ำหนักอยู่ที่ประมาณ 1-3 กก. การทำงานของแล็ปท็อปจะใช้พลังงานไฟฟ้าจากแบตเตอรี และในขณะเดียวกันก็ยังสามารถใช้พลังงานไฟฟ้าได้โดยตรงจากการเสียบปลั๊กไฟ ประสิทธิภาพของแล็ปท็อปโดยทั่วไปนั้นเทียบเท่ากับคอมพิวเตอร์ตั้งโต๊ะแบบปกติ ในขณะที่ราคาของแล็ปท็อปจะสูงกว่า โดยส่วนที่จะแตกต่างกับคอมพิวเตอร์ทั่วไปคือ จอภาพจะเป็นลักษณะจอแอลซีดี และจะมีทัชแพดที่ใช้สำหรับควบคุมการทำงานของลูกศรบริเวณหน้าจอ
มาร์สรีคอนเนสเซนซ์ออร์บิเตอร์

มาร์สรีคอนเนสเซนซ์ออร์บิเตอร์  หรือเอ็มอาร์โอ (MRO) เป็นยานอวกาศขององค์การนาซาที่ส่งขึ้นจากพื้นโลกเมื่อวันที่ 12 สิงหาคม พ.ศ. 2548 มีเป้าหมายศึกษาทำความเข้าใจเกี่ยวกับดาวอังคารอย่างละเอียด ค้นหาจุดลงจอดที่เหมาะสมสำหรับยานอวกาศในอนาคต และทำหน้าที่รับ-ส่งสัญญาณวิทยุระหว่างยานกับโลกด้วยอัตราส่งข้อมูลที่สูงกว่ายานลำอื่น ๆ ภารกิจหลักของยานมีกำหนด 4 ปี โดยได้เริ่มเข้าสู่วงโคจรรอบดาวอังคารเมื่อวันที่ 10 มีนาคม พ.ศ. 2549 ตามเวลาในสหรัฐอเมริกา หรือตรงกับเช้ามืดวันที่ 11 มีนาคม ตามเวลาในประเทศไทย
พระที่นั่งวโรภาษพิมาน

พระที่นั่งวโรภาษพิมาน เป็นพระที่นั่งทรงตึกชั้นเดียว พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างแล้วเสร็จเมื่อปี พ.ศ. 2419 ตรงบริเวณที่ประทับเดิมของพระบาทสมเด็จพระจอมเกล้าเจ้าอยู่หัว เมื่อแรกสร้างเป็นอาคารตึก 2 ชั้น ต่อมาได้ดัดแปลงรื้อลงเป็นชั้นเดียว ใช้เป็นที่ประทับและมีท้องพระโรงเสด็จออกว่าราชการ ภายในห้องโถงรับรองและห้องทรงพระสำราญ ประดับภาพเขียนสีน้ำมัน ภาพพระราชพงศาวดารประกอบโคลงบรรยายภาพอันงดงามทรงคุณค่า เป็นภาพและเหตุการณ์สำคัญในประวัติศาสตร์ไทย และฉากต่าง ๆ จากวรรณคดีไทยหลายเรื่อง ซึ่งพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้วาดภาพเหล่านี้ขึ้นเมื่อปีพ.ศ. 2430 ปัจจุบันพระที่นั่งองค์นี้ยังใช้เป็นที่ประทับเมื่อมีการเสด็จแปรพระราชฐานยังพระราชวังบางปะอิน
ในอดีตภายในพระที่นั่งองค์นี้เคยมีพระราชอาสน์องค์หนึ่งอยู่เดิม แต่ในปัจจุบันได้ถูกนำไปเก็บรักษาไว้ ณ พิพิธภัณฑสถานแห่งชาติ พระนคร ถนนหน้าพระธาตุ แขวงพระบรมมหาราชวัง เขตพระนคร กรุงเทพมหานคร
รัฐนิวแฮมป์เชอร์

นิวแฮมป์เชอร์  เป็นรัฐหนึ่งในภูมิภาคนิวอิงแลนด์ ทางภาคตะวันออกเฉียงเหนือของสหรัฐ มีอาณาเขตทางทิศใต้ติดกับรัฐแมสซาชูเซตส์ ทิศตะวันตกติดกับรัฐเวอร์มอนต์ ทิศตะวันออกติดกับรัฐเมนและมหาสมุทรแอตแลนติก และทิศเหนือติดกับรัฐเกแบ็ก ซึ่งเป็นรัฐของประเทศแคนาดา รัฐนิวแฮมป์เชอร์เป็นรัฐที่มีพื้นที่น้อยเป็นอันดับที่ 5 และมีประชากรน้อยเป็นอันดับที่ 10 ในสหรัฐ
เมืองหลวงของรัฐชื่อ คองคอร์ด ขณะที่เมืองที่ใหญ่ที่สุดในรัฐคือ แมนเชสเตอร์ รัฐนิวแฮมป์เชอร์มีชื่อเล่นรัฐว่า "รัฐแกรนิต" เนื่องจากมีชั้นหินแกรนิตเป็นจำนวนมาก การท่องเที่ยวในนิวแฮมป์เชอร์ที่สำคัญได้แก่สกีในหน้าหนาว และการปีนเขาในหน้าร้อน รัฐนิวแฮมป์เชอร์เป็นที่ตั้งของ สนามแข่งรถนานาชาตินิวแฮมป์เชอร์  สนามแข่งรถที่ยาวที่สุดในสหรัฐอเมริกา ใช้ในการแข่งขันรถ ลาวดอนคลาสสิก
รัฐแอริโซนา

แอริโซนา (/ˌærɪˈzoʊnə/ ; , [aɾiˈsona]; , ; , [ˈaɭi̥ ˈʂɔnak]) เป็นรัฐหนึ่งในภาคตะวันตกเฉียงใต้ของสหรัฐ มีขนาดพื้นที่ใหญ่เป็นอันดับที่ 6 และมีประชากรมากเป็นอันดับที่ 14 จากทั้งหมด 50 รัฐ เมืองหลวงและเมืองที่ใหญ่ที่สุดคือฟีนิกซ์ แอริโซนาเป็นส่วนหนึ่งของภูมิภาคสี่มุมโดยมีรัฐยูทาห์อยู่ทางทิศเหนือ รัฐโคโลราโดอยู่ทางทิศตะวันออกเฉียงเหนือ และรัฐนิวเม็กซิโกอยู่ทางทิศตะวันออก รัฐข้างเคียงอื่น ๆ ได้แก่ รัฐเนวาดาทางทิศตะวันตกเฉียงเหนือ รัฐแคลิฟอร์เนียทางทิศตะวันตก และรัฐบาฮากาลิฟอร์เนียและรัฐโซโนราของประเทศเม็กซิโกทางทิศตะวันตกเฉียงใต้และทิศใต้
แอริโซนาเป็นรัฐที่ 48 และรัฐสุดท้ายในบรรดารัฐที่ติดกับรัฐอื่น ๆ ที่เข้าร่วมสหรัฐ โดยได้รับสถานะรัฐเมื่อวันที่ 14 กุมภาพันธ์ ค.ศ. 1912 ก่อนหน้านี้แอริโซนาเป็นส่วนหนึ่งของดินแดนอัลตากาลิฟอร์เนียในนิวสเปน จากนั้นกลายเป็นส่วนหนึ่งของเม็กซิโกซึ่งเป็นเอกราชใน ค.ศ. 1821 แต่หลังจากที่เม็กซิโกแพ้สงครามเม็กซิโก–สหรัฐใน ค.ศ. 1848 ทำให้ต้องเสียพื้นที่ส่วนนี้ให้แก่สหรัฐ รวมกับพื้นที่ส่วนหนึ่งที่สหรัฐได้มาจากการลงนามในสนธิสัญญาเมซิยาระหว่างเม็กซิโกกับสหรัฐใน ค.ศ. 1853 กลายเป็นพื้นที่ของรัฐแอริโซนาในปัจจุบัน
ภาคใต้ของแอริโซนาขึ้นชื่อเรื่องภูมิอากาศแบบทะเลทราย โดยมีฤดูร้อนที่ร้อนจัดและฤดูหนาวที่ไม่หนาวจัด ส่วนภาคเหนือของแอริโซนามีป่าสนและสปรูซ ที่ราบสูงโคโลราโด ภูเขา (เช่น ทิวเขาแซนแฟรนซิสโก) และหุบผาชันขนาดใหญ่ โดยมีอุณหภูมิปานกลางในฤดูร้อนและมีหิมะตกในฤดูหนาว มีสถานเล่นสกีในพื้นที่แฟลกสแตฟฟ์, ซันไรส์ และทูซอน นอกจากอุทยานแห่งชาติแกรนด์แคนยอนซึ่งเป็นที่รู้จักในระดับนานาชาติและเป็นหนึ่งในเจ็ดสิ่งมหัศจรรย์ทางธรรมชาติของโลกแล้ว แอริโซนายังมีป่าสงวนแห่งชาติ อุทยานแห่งชาติ และอนุสรณ์สถานแห่งชาติอีกหลายแห่ง
จำนวนประชากรและเศรษฐกิจของแอริโซนาเติบโตขึ้นอย่างรวดเร็วตั้งแต่คริสต์ทศวรรษ 1950 เนื่องจากการย้ายถิ่นเข้ามา และปัจจุบันรัฐนี้เป็นศูนย์กลางสำคัญแห่งหนึ่งในแถบแดนตะวัน พื้นที่ชานเมืองขนาดใหญ่ก่อตัวและแผ่ขยายออกไปนอกตัวนครต่าง ๆ อย่างฟีนิกซ์และทูซอน รัฐนี้เป็นที่ตั้งสำนักงานใหญ่ของบริษัทขนาดใหญ่หลายแห่ง เช่น เพ็ตสมาร์ตและเซอร์เคิลเค รวมทั้งเป็นที่ตั้งมหาวิทยาลัยขนาดใหญ่อย่างมหาวิทยาลัยแอริโซนาและมหาวิทยาลัยแอริโซนาสเตต แอริโซนายังเป็นที่รู้จักจากการเป็นถิ่นนักการเมืองสายอนุรักษนิยม เช่น แบร์รี โกลด์วอเตอร์ และจอห์น แมคเคน แม้ว่ารัฐนี้จะกลายเป็นรัฐแกว่งมาตั้งแต่คริสต์ทศวรรษ 1990 แล้วก็ตาม
แอริโซนาเป็นที่อยู่อาศัยของประชากรที่มีความหลากหลาย พื้นที่ประมาณหนึ่งในสี่ของรัฐ ประกอบเป็นเขตสงวนอินเดียนซึ่งทำหน้าที่เป็นบ้านของกลุ่มชนพื้นเมือง 27 กลุ่มที่ได้รับการรับรองจากรัฐบาลกลาง รวมถึงชาตินาวาโฮซึ่งเป็นเขตสงวนที่มีขนาดใหญ่ที่สุดในรัฐและสหรัฐ โดยมีพลเมืองมากกว่า 300,000 คน ตั้งแต่คริสต์ทศวรรษ 1980 เป็นต้นมา สัดส่วนประชากรเชื้อสายฮิสแปนิกในรัฐเพิ่มขึ้นอย่างมีนัยสำคัญเนื่องจากการอพยพย้ายถิ่นเข้าจากเม็กซิโก ประชากรจำนวนหนึ่งของแอริโซนาเป็นสาวกของคริสตจักรโรมันคาทอลิกและศาสนจักรของพระเยซูคริสต์แห่งวิสุทธิชนยุคสุดท้าย
รัฐเคนทักกี

รัฐเคนทักกี  เป็นรัฐทางฟากตะวันออกของสหรัฐ เมืองหลวงของรัฐคือ แฟรงก์เฟิร์ต และเมืองสำคัญในรัฐคือ ลุยส์วิลล์ และเล็กซิงตัน รัฐเคนทักกีเป็นที่รู้จักในด้านการแข่งม้าเคนทักกีเดอร์บี เหล้าเบอร์บอนที่มีต้นกำเนิดจากเคนทักกี และดนตรีบลูแกรส ผู้ว่ารัฐคนปัจจุบันคือ แอนดี เบอเชียร์
เศรษฐกิจ.
มีพืชเศรษฐกิจคือ ยาสูบ ที่ทำชื่อเสียงให้แก่สหรัฐ จนได้ชื่อว่า ทองคำเขียว (Green Gold)
รัฐมิสซิสซิปปี

รัฐมิสซิสซิปปี  เป็นรัฐทางตอนใต้ของสหรัฐ ชื่อของรัฐมาจากชื่อแม่น้ำมิสซิสซิปปี ที่ไหลผ่านตลอดแนวตะวันตกของรัฐ โดยมีที่มาจากภาษาอินเดียนแดงมีความหมายถึง "แม่น้ำอันยิ่งใหญ่" เมืองหลวงของรัฐคือแจ็กสัน 
ในปี 2559 รัฐมิสซิสซิปปีมีประชากร 3,082,495 คน
ประเทศบาฮามาส

บาฮามาส  หรือชื่อทางการว่า เครือรัฐบาฮามาส  เป็นรัฐชาติที่ตั้งอยู่ในมหาสมุทรแอตแลนติก ทางตะวันออกของรัฐฟลอริดา สหรัฐ อยู่ทางตอนเหนือของประเทศคิวบาและทะเลแคริบเบียน ชื่อของประเทศมาจากคำในภาษาสเปนว่า "บาฆามาร์"  มีความหมายว่า "ทะเลน้ำตื้น"
เศรษฐกิจของประเทศมากกว่าร้อยละ 60 ของจีดีพี มาจากธุรกิจการท่องเที่ยว ส่วนที่เหลือมาจากอุตสาหกรรมการเกษตร
บาฮามาสกลายเป็นดินแดนของราชบัลลังก์อังกฤษในปี ค.ศ. 1718 เมื่ออังกฤษปราบโจรสลัด หลังจากสงครามประกาศอิสรภาพของสหรัฐอเมริกา ราชบัลลังก์ได้ย้ายผู้สนับสนุนราชบัลลังก์ชาวอเมริกันหลายพันคนไปยังบาฮามาส; พวกเขาได้นำคนที่ถูกกดขี่ไปด้วยและก่อตั้งไร่นาโดยไม่เสียค่าใช้จ่าย จากช่วงเวลานั้น ประชากรส่วนใหญ่ประกอบด้วยชาวแอฟริกันที่ถูกกดขี่และลูกหลานของพวกเขา การค้าทาสถูกยกเลิกโดยอังกฤษในปี ค.ศ. 1807 แม้ว่าการเป็นทาสในบาฮามาสจะไม่ถูกยกเลิกจนถึงปี ค.ศ. 1834 แต่บาฮามาสได้กลายเป็นที่หลบภัยสำหรับทาสแอฟริกันจากนอกเวสต์อินดีส์ของอังกฤษในปี ค.ศ. 1818 คนแอฟริกันที่ถูกปลดปล่อยจากเรือค้าทาสที่ผิดกฎหมายถูกย้ายไปยังเกาะโดยกองทัพเรือหลวง ขณะที่บางส่วนของทาสและเซมิโนลเหนืออเมริกาเหนือก็หนีไปยังบาฮามาสจากฟลอริดา
ประเทศได้รับเอกราชจากสหราชอาณาจักรในปี ค.ศ. 1973 โดยนำโดยเซอร์ ลินเดน โอ. พินด์ลิง มันแบ่งพระมหากษัตริย์กับราชอาณาจักรอื่น ๆ ของเครือจักรภพ บาฮามาสมีผลิตภัณฑ์มวลรวมภายในประเทศต่อหัวอันดับที่สิบสี่ในภูมิภาคอเมริกาเหนือและใต้ เศรษฐกิจของมันขึ้นอยู่กับการท่องเที่ยวและการเงินนอกชายฝั่ง
จังกานูเป็นขบวนพาเหรดบนถนนแบบดั้งเดิมของชาวแอฟโฟรบาฮามาส ที่จัดขึ้นที่แนสซอ (และอื่น ๆ บางแห่ง) ทุกวันบ็อกซิ่งเดย์และวันปีใหม่ จังกานูยังถูกใช้เพื่อฉลองเทศกาลและเหตุการณ์อื่น ๆ เช่น วันปลดแอก
บาฮามาสพึ่งพาการท่องเที่ยวเป็นอย่างมากซึ่งเป็นสิ่งสำคัญในกิจกรรมทางเศรษฐกิจของประเทศ การท่องเที่ยวมีสัดส่วนประมาณ 70% ของจีดีพีของบาฮามาสและให้การจ้างงานประมาณครึ่งหนึ่งของแรงงานของประเทศ ในปี ค.ศ. 2012 บาฮามาสมีผู้เยี่ยมชม 5.8 ล้านคนโดยมากกว่า 70% เป็นผู้เข้าชมเรือสำราญ
รัฐแมริแลนด์

รัฐแมริแลนด์ (Maryland, #เปลี่ยนทาง) เป็นรัฐอยู่ทางฝั่งตะวันออกของสหรัฐ ตั้งอยู่ทางตอนเหนือของกรุงวอชิงตัน ดี.ซี. และอยู่ทางตอนใต้ของรัฐเพนซิลเวเนีย เมืองหลวงของรัฐคือ แอนแนโพลิส เมืองที่ใหญ่ที่สุดในรัฐคือ บอลทิมอร์ มหาวิทยาลัยที่มีชื่อเสียงในรัฐได้แก่ มหาวิทยาลัยจอนส์ ฮอปคินส์ และมหาวิทยาลัยแมริแลนด์ ทีมกีฬาที่มีชื่อเสียงได้แก่ บอลทิมอร์ ออริโอลส์ (เบสบอล) และ บอลทิมอร์ เรเวนส์ (อเมริกันฟุตบอล)
จุดสูงสุดในรัฐคือภูเขาแบ็กโบน และจุดต่ำสุดคือมหาสมุทรแอตแลนติก
การแบ่งเขตการปกครอง.
รัฐแมริแลนด์ แบ่งเขตการปกครองออกเป็น 23 เทศมณฑล และหนึ่งเมืองอิสระ (Independenct City) ได้แก่นครบอลทิมอร์ ซึ่งได้รับการก่อตั้งขึ้นในปี พ.ศ. 2272 และแยกตัวออกจากเทศมณฑลบอลทิมอร์ (Baltimore) ใน พ.ศ. 2394 โดยได้รับการยกฐานะให้เป็นเมืองอิสระ (Independent City) มีฐานะเทียบเท่าเทศมณฑล สำหรับเทศมณฑลมีรายละเอียดต่อไปนี้
ธรรมาภิบาล

ธรรมาภิบาล หรือในกฎหมายใช้ว่า การบริหารกิจการบ้านเมืองที่ดี หรือศัพท์บัญญัติราชบัณฑิตยสถานว่า วิธีการปกครองที่ดี  เป็นคำซึ่งความหมายนั้นยังไม่แน่ไม่นอน ปรากฏใช้ในวรรณกรรมทางการพัฒนาระหว่างประเทศเพื่อพรรณนาวิธีการที่สำนักราชการบ้านเมืองจะดำเนินกิจการบ้านเมืองและบริหารทรัพยากรบ้านเมืองไปในทางที่รับประกันว่าสิทธิมนุษยชนจะบังเกิดผลจริงได้เช่นไร
คำว่า "อภิบาล" ใน "ธรรมาภิบาล" นั้น หมายถึง "กระบวนการทำคำวินิจฉัย และกระบวนการเพื่อบังคับใช้ (หรืองดเว้นจากการบังคับใช้) ซึ่งคำวินิจฉัยนั้น" และยังใช้แก่องค์กรใดก็ได้ ไม่ว่า บริษัทห้างร้าน หน่วยงานการปกครองระดับท้องถิ่น ระดับประเทศ หรือระดับระหว่างประเทศ ตลอดจนถึงปฏิสัมพันธ์ระหว่างภาคส่วนอื่น ๆ ในสังคม 
แนวความคิดเรื่อง "ธรรมาภิบาล" นั้นมักปรากฏว่าใช้เป็นแบบแผนเปรียบเทียบหน่วยงานทางการเมืองและเศรษฐกิจที่ก้าวหน้ากับที่ไร้ประสิทธิภาพ found at Google Books </ref> แต่ที่ความหมายของคำ "ธรรมาภิบาล" ยังสรุปมิได้นั้น ก็เนื่องจากในโลกร่วมสมัยนี้ รัฐประชาธิปไตยแบบเสรีนิยม โดยเฉพาะในยุโรปและอเมริกา มีการปกครองที่ "ประสบผลสำเร็จ" เป็นอันมาก สถาบันต่าง ๆ ในรัฐเหล่านี้จึงมักกำหนดมาตรฐานไว้เปรียบเทียบข้อดีข้อเสียของตนกับของสถาบันในรัฐรูปแบบอื่น ๆ ต่าง ๆ กันไป นอกจากนี้ ยังเป็นเพราะว่า คำ "ธรรมาภิบาล" นั้นจะมุ่งหมายถึงบุคคลใดในการปกครองก็ได้ องค์การด้านความช่วยเหลือกับทั้งเจ้าหน้าที่บ้านเมืองในประเทศที่เจริญแล้วจึงมักนิยามคำนั้นต่าง ๆ กันไปแล้วแต่บริบท เพื่อวางข้อกำหนดและข้อเรียกร้องต่าง ๆ ให้สอดคล้องกับระเบียบวาระและอุดมการณ์ของตน
การยุบสภาผู้แทนราษฎรไทย

การยุบสภาผู้แทนราษฎรไทย คือกระบวนการทำให้ความเป็นสมาชิกภาพของสมาชิกสภาผู้แทนราษฎรไทยสิ้นสุดลง เพื่อจัดให้มีการเลือกตั้งสมาชิกสภาผู้แทนราษฎรเป็นการทั่วไปอีกครั้ง
การยุบสภาผู้แทนราษฎรเป็นกลไกที่ใช้เมื่อเกิดวิกฤตการณ์การเมือง หรือเมื่อรัฐบาลเห็นสมควรให้มีการเลือกตั้งใหม่ การยุบสภาทำให้ฝ่ายบริหารมีเครื่องมือในการต่อรองกับสภาผู้แทน ซึ่งในประเทศประชาธิปไตยที่มีกษัตริย์ทรงเป็นประมุขอย่างเช่นไทย อำนาจยุบสภาผู้แทนมิใช่อำนาจบริหาร ตุลาการ หรือนิติบัญญัติ หากแต่เป็น "อำนาจเป็นกลาง" (Pouvoir Neutre) ซึ่งถือโดยผู้เป็นกลางที่ไม่ฝักใฝ่ฝ่ายใด เจ้าของอำนาจนี้คือพระมหากษัตริย์ นายกรัฐมนตรีเป็นเพียงผู้ขอใช้อำนาจดังกล่าวตามประเพณีการปกครองในระบอบประชาธิปไตย ในต่างประเทศเคยมีตัวอย่างที่พระมหากษัตริย์ไม่ยินยอมยุบสภาตามคำเสนอของนายกรัฐมนตรี เช่นสหราชอาณาจักรในปี 2453 และมาเลเซียในปี 2564
ภูมิหลังในไทย.
การยุบสภาปรากฎครั้งแรกในธรรมนูญการปกครองสยาม พุทธศักราช 2475 ที่ว่า "“พระมหากษัตริย์ทรงไว้ซึ่งพระราชอำนาจที่จะยุบสภาผู้แทนราษฎร เพื่อให้ราษฎรเลือกตั้งสมาชิกมาใหม่ ในพระราชกฤษฎีกาให้ยุบสภา เช่นนี้ ต้องมีกำหนดให้เลือกตั้งสมาชิกใหม่ภายในเก้าสิบวัน”" 
ในเวลาต่อมา รัฐธรรมนูญแห่งราชอาณาจักรไทย พุทธศักราช 2489 มีการเพิ่มเงื่อนไขต่อท้าย ความว่า "“...การยุบสภาผู้แทนจะทำได้เพียงครั้งเดียวในเหตุการณ์เดียวกัน”" ซึ่งมีที่มาจากประวัติศาสตร์ในประเทศเยอรมนีในปี 2475 ซึ่งนายกรัฐมนตรีฟรันทซ์ ฟ็อน พาเพิน ยุบสภาสองครั้งในรัฐบาลชุดเดียว เหตุการณ์นี้เป็นการทำลายระบบรัฐสภาอย่างร้ายแรง ปูทางให้ฮิตเลอร์ขึ้นสู่อำนาจในต้นปีถัดมาโดยไม่ต้องใช้เสียงข้างมาก ด้วยเหตุนี้ในเวลาต่อมา รัฐธรรมนูญเยอรมันจึงมีการเพิ่มข้อความป้องกันการยุบสภาซ้ำซ้อน
ผู้มีอำนาจยุบสภา.
การยุบสภาผู้แทนราษฎรมิใช่อำนาจของนายกรัฐมนตรี หากแต่เป็นอำนาจของพระมหากษัตริย์ ตามรัฐธรรมนูญทุกฉบับซึ่งบัญญัติไว้ว่า "“พระมหากษัตริย์ทรงไว้ซึ่งพระราชอํานาจที่จะยุบสภาผู้แทนราษฎร...การยุบสภาผู้แทนราษฎรให้กระทําโดยพระราชกฤษฎีกา”" แม้ว่ารัฐธรรมนูญไม่เคยบัญญัติเจาะจงถึงผู้ที่มีสิทธิ์นำความขึ้นกราบบังคมทูลให้ทรงตราพระราชกฤษฎีกายุบสภาผู้แทนราษฎร แต่ในรัฐธรรมนูญทุกฉบับจะมีบทบัญญัติที่ว่า "“เมื่อไม่มีบทบัญญัติแห่งรัฐธรรมนูญนี้บังคับแก่กรณีใด ให้กระทำการนั้นหรือวินิจฉัยกรณีนั้นไปตามประเพณีการปกครองประเทศไทยในระบอบประชาธิปไตยอันมีพระมหากษัตริย์ทรงเป็นประมุข”" ซึ่งตามประเพณีการปกครองดังกล่าว นายกรัฐมนตรีคือผู้มีสิทธิ์นำความขึ้นกราบบังคมทูลฯ
การที่รัฐธรรมนูญบัญญัติว่าการยุบสภาให้กระทําโดยพระราชกฤษฎีกา ก็เพื่อที่จะให้ฝ่ายบริหารเป็นผู้มีสิทธิ์ริเริ่มกระบวนการยุบสภา เมื่อนายกรัฐมนตรีนำความและเหตุผลขึ้นกราบบังคมทูลแล้ว พระมหากษัตริย์จะมีพระราชวินิจฉัย หากทรงพระราชทานร่างพระราชกฤษฎีกายุบสภาลงมา นายกรัฐมนตรีจะลงนามรับสนองพระราชโองการแล้วประกาศในราชกิจจานุเบกษาเพื่อบังคับใช้
หลักการสำคัญในการยุบสภา.
ตามรัฐธรรมนูญแห่งราชอาณาจักรไทย พุทธศักราช 2550 หลักการสำคัญในการยุบสภาสามารถพิจารณาภายใต้บทบัญญัติแห่งรัฐธรรมนูญได้ ดังนี้
อนึ่ง คณะรัฐมนตรีที่พ้นจากตำแหน่ง ต้องอยู่ในตำแหน่งเพื่อปฏิบัติหน้าที่ต่อไป จนกว่าคณะรัฐมนตรีที่ตั้งขึ้นใหม่จะเข้ารับหน้าที่ แต่ในกรณีพ้นจากตำแหน่งจากการยุบสภาผู้แทนราษฎร คณะรัฐมนตรีและรัฐมนตรีจะปฏิบัติหน้าที่ได้เท่าที่จำเป็น ภายใต้เงื่อนไขที่กำหนด ได้แก่
ส่วนสมาชิกภาพของสมาชิกวุฒิสภาหาได้สิ้นสุดลงจากการยุบสภาผู้แทนราษฎรไม่ ดังนั้น จึงยังคงต้องปฏิบัติหน้าที่ต่อไป จะมีการประชุมวุฒิสภามิได้ เว้นแต่เป็นกรณีดังต่อไปนี้ (มาตรา 132)
ลำดับการยุบสภาผู้แทนราษฎร.
การยุบสภาผู้แทนราษฎรเกิดขึ้นมาแล้วรวมทั้งสิ้น 14 ครั้ง
คณะกรรมการตรวจเงินแผ่นดิน

คณะกรรมการตรวจเงินแผ่นดิน หรือ คตง. เป็นคณะกรรมการ ที่ก่อตั้งขึ้นตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พุทธศักราช 2542 มีหน้าที่ดูแล สำนักงานการตรวจเงินแผ่นดิน (สตง.) ซึ่งเป็นองค์กรอิสระตามรัฐธรรมนูญ ทำหน้าที่ตรวจสอบการใช้งบประมาณของหน่วยงานของรัฐ เสนอรายงานผลการปฏิบัติงานต่อสภาผู้แทนราษฎร วุฒิสภา และคณะรัฐมนตรีทุกปี
คตง. ทำหน้าที่เป็นผู้กำหนดนโยบายและกรอบการทำหน้าที่ให้ผู้ว่าการ สตง. ซึ่งเป็นผู้บังคับบัญชาของ สตง. นำไปปฏิบัติ 
คตง. ยังเป็นผู้สรรหาและแต่งตั้ง คณะกรรมการวินัยทางการเงินและการคลัง (ตามรัฐธรรมนูญแห่งราชอาณาจักรไทย พ.ศ. 2540 คือ คณะกรรมการวินัยทางบประมาณและการคลัง) ซึ่งเป็นสิ่งใหม่ที่เกิดขึ้นหลังการประกาศใช้รัฐธรรมนูญแห่งราชาอาณาจักรไทย พ.ศ. 2540 ทำหน้าที่วินิจฉัยโทษทางปกครอง (โดยหลักคือการสั่งปรับเงินเดือน) ข้าราชการหรือนักการเมืองที่กระผิดทางงบประมาณและการคลัง เช่น ยักยอกทรัพย์ ทุจริต หรือไม่ทำตามระเบียบการพัสดุ เป็นต้น ในขณะที่พิจารณาลงโทษทางอาญานั้นเป็นหน้าที่สำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. และศาล
คณะกรรมการตรวจเงินแผ่นดิน.
สตง. ถูกปรับเปลี่ยนให้มีการบริหารงานแบบ "คณะกรรมการ" ต่อมาในปี พ.ศ. 2545 ได้มีการประกาศใช้ "พระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542" และมี คตง. ชุดแรกใน ปี พ.ศ. 2543 และมี คตง. ชุดที่สองในปี พ.ศ. 2547
ชุดที่หนึ่ง (พ.ศ. 2543).
ดำรงตำแหน่งตั้งแต่ 14 เมษายน พ.ศ. 2543 พระบรมราชโองการ ประกาศ แต่งตั้งประธานกรรมการและกรรมการตรวจเงินแผ่นดิน (จำนวน ๑๐ ราย) ถึง 14 เมษายน พ.ศ. 2547
ชุดที่สอง (พ.ศ. 2547).
ชุดที่สอง ได้รับเลือกจากวุฒิสภา เมื่อวันที่ 2 มีนาคม พ.ศ. 2547 และวันที่ 12 ตุลาคม พ.ศ. 2547 จำนวน 9 คน ได้รับแต่งตั้งเมื่อ 5 ธันวาคม พ.ศ. 2547 ประกาศพระบรมราชโองการ ประกาศแต่งตั้งประธานกรรมการและกรรมการตรวจเงินแผ่นดิน (จำนวน ๑๐ ราย)
ชุดที่สาม (พ.ศ. 2557).
ได้รับแต่งตั้งเมื่อวันที่ 25 กันยายน พ.ศ. 2557 พระบรมราชโองการ ประกาศแต่งตั้งผู้ว่าการตรวจเงินแผ่นดิน
ชุดที่สี่ (พ.ศ. 2560).
ได้รับแต่งตั้งเมื่อวันที่ 26 กันยายน พ.ศ. 2560 พระราชโองการประกาศแต่งตั้งประธานกรรมการและกรรมการตรวจเงินแผ่นดิน
ชุดที่ห้า (พ.ศ. 2568).
ชุดที่ห้า 25 พฤษภาคม พ.ศ. 2568 ถึง ปัจจุบัน พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการ โปรดเกล้าประกาศแต่งตั้งประธานกรรมการและกรรมการตรวจเงินแผ่นดิน
พ.ศ. 541

พุทธศักราช 541 ใกล้เคียงกับ 3 ปีก่อนคริสตกาล
เหตุการณ์.
พ.ศ. 541 ตรงกับปี ค.ศ. อะไร
มาดูคำตอบและวิธีแปลง พ.ศ. 541 เป็นปี ค.ศ. กันดีกว่า
พ.ศ. ย่อมาจาก พุทธศักราช
ค.ศ. ย่อมาจาก คริสตศักราช
สูตรการแปลงปี พ.ศ. เป็น ค.ศ.
ค.ศ. = พ.ศ. - 543
วิธีแปลงพ.ศ. 541 เป็นปี ค.ศ.
ปี พ.ศ. ที่คุณกรอกมาคือ 541 ซึ่งในขณะนั้นยังไม่มีการใช้งานปี ค.ศ.
วันเกิด.
วันเกิด (อังกฤษ: birthday) เป็นโอกาสที่คนคนหนึ่งหรือสถาบันแห่งหนึ่งเฉลิมฉลองการครบรอบปีการเกิด วันเกิดจะมีการเฉลิมฉลองในหลากหลายวัฒนธรรม มักจะมีของขวัญ งานเลี้ยงสังสรรค์ หรือพิธีเปลี่ยนสภาวะ ศาสนาหลายศาสนาเฉลิมฉลองวันประสูติของศาสดาในวันหยุดพิเศษต่าง ๆ (เช่น คริสต์มาส วันประสูติของเจ้าชายสิทธัตถะ เป็นต้น)
เพลงที่ใช้ในวันเกิด
เพลงที่นิยมใช้ในวันเกิดที่แพร่หลายมากคือเพลง "Happy Birthday to You" ซึ่งกินเนสบุกได้ระบุว่าเป็นเพลงภาษาอังกฤษที่มีการร้องบ่อยที่สุดในโลก แต่งทำนองโดยแพ็ตตี้ ฮิลล์ และ มิลเดร็ด ฮิลล์ ในปี พ.ศ. 2436 โดยเริ่มแรก สองพี่น้องซึ่งเป็นครูสอนในโรงเรียนแห่งหนึ่ง ได้ตั้งใจใช้สำหรับทักทายนักเรียนในชั้นโดยใส่ประโยคว่า "Good Morning to All" (อรุณสวัสดิ์ทุกคน) สำหรับเพลงรูปแบบที่เรารู้จักกันนั้นได้รับการคุ้มครองลิขสิทธิ์ในปี พ.ศ. 2478 โดยบริษัทซัมมี (Summy Company) และมีกำหนดที่จะหมดอายุในปี พ.ศ. 2578
ในปี พ.ศ. 2533 วอร์เนอร์มิวสิกได้ซื้อบริษัทที่ครอบครองลิขสิทธิ์เพลงนี้ในราคา 15 ล้านดอลลาร์สหรัฐ โดยตีมูลค่าลิขสิทธิ์เพลงนี้ถึง 5 ล้านดอลลาร์ ในขณะที่สถานะของลิขสิทธิ์นี้ในปัจจุบันไม่ชัดเจนนัก วอร์เนอร์ระบุว่าการแสดงเพลงนี้ในที่สาธารณะถือเป็นการละเมิดลิขสิทธิ์ เนื้อร้องปัจจุบันที่ใช้คำว่า "Happy Birthday" นั้นไม่ทราบว่าผู้ที่ริเริ่มเป็นใคร
พ.ศ. 532

พุทธศักราช 532 ใกล้เคียงกับ 12 ปีก่อนคริสตกาล
เหตุการณ์.
8 สิงหาคม กองทัพโรมันของจักรพรรดิไคโดบุกตุรกี
=เดือนกุมภาพันธ์ปีมะโรงขึ้น3ค่ำ เดือน3เวลา 12:10 น.= วันเกิด8 = 2532===========
ไอโซโทปเสถียร

ไอโซโทปเสถียร  คือ ไอโซโทปของธาตุที่ไม่มีการสลายต่อไป ธาตุหนึ่งอาจมีทั้งที่ไม่เสถียรคือมีการสลายต่อไป ที่เรียกว่า ไอโซโทปกัมมันตรังสี (radioisotopes) และไอโซโทปเสถียร เช่น ไอโซโทปของตะกั่วมี 5 ชนิด ซึ่งแบ่งออกเป็น ไอโซโทปกัมมันตรังสี 2 ชนิด คือ ตะกั่ว -210 และตะกั่ว -214 และไอโซโทปเสถียร 3 ชนิด คือ ตะกั่ว -206 ตะกั่ว -207 และตะกั่ว -208 สำหรับธาตุบางธาตุอาจมีไอโซโทปกัมมันตรังสีก็ได้ 
เมื่อพิจารณาอนุกรมการสลายของธาตุกัมมันตรังสีจะพบว่ามีนิวเคลียสบางกลุ่ม ที่มีเลขอะตอมเท่ากัน แต่มีเลขมวลต่างกัน เช่น กลุ่มของยูเรเนียม ซึ่งประกอบด้วยยูเรเนียม -234 ยูเรเนียม -235 และยูเรเนียม -238 นิวเคลียสต่างๆ ในกลุ่มนี้มีเลขอะตอมเท่ากัน คือ 92 แต่มีเลขมวลต่างกัน นั่นคือ นิวเคลียสเหล่านี้มีจำนวนโปรตอนเท่ากัน แต่จำนวนนิวตรอนต่างกัน เราเรียกนิวเคลียสที่มีจำนวนโปรตอนเท่ากัน แต่มีจำนวนนิวตรอนต่างกันนี้ว่า เป็น ไอโซโทป (isotopes) ของธาตุเดียวกัน
เนื่องจากไอโซโทปของธาตุเดียวกันมีเลขอะตอมเท่ากันแต่เลขมวลต่างกัน จึงมีสมบัติทางเคมีเหมือนกัน แต่สมบัติทางกายภาพต่างกัน ดังนั้นการวิเคราะห์ไอโซโทปของธาตุชนิดหนึ่ง จึงไม่สามารถกระทำได้โดยอาศัยปฏิกิริยาเคมี แต่ด้วยเหตุที่ไอโซโทปเหล่านี้มีสมบัติทางกายภาพต่างกัน เช่น มีมวลต่างกัน การวิเคราะห์ไอโซโทปเหล่านี้ จึงทำได้โดยจำแนกมวล เพราะเหตุว่ามวลของไอโซโทปของธาตุชนิดเดียวกันจะแตกต่างกันน้อยมาก ดังนั้นการวิเคราะห์ ไอโซโทปจึงต้องใช้เครื่องมือ ที่วัดมวลได้ละเอียดมาก เครื่องมือประเภทนี้ได้แก่ แมสสเปกโทรมิเตอร์ (mass spectrometer)
พ.ศ. 317

พุทธศักราช 317 ใกล้เคียงกับ ก่อนคริสต์ศักราช 227 (ค.ศ. 227) และตรงกับจุลศักราช 1198 (จ.ศ. 1198).
เหตุการณ์.
การล่มสลายของราชวงศ์จิ้นตะวันตกและการสถาปนาราชวงศ์จิ้นตะวันออก โดยราชวงศ์จิ้นตะวันตกถูกรุกรานและล่มสลายจากชนเผ่าเร่ร่อน ทำให้ราชวงศ์จิ้นต้องย้ายเมืองหลวงลงใต้และสถาปนาราชวงศ์จิ้นตะวันออก
พ.ศ. 336

พุทธศักราช 336 ใกล้เคียงกับ ก่อน ค.ศ. 208
วันถึงแก่กรร.
 หลี่ซือ ขุนนางและอัครมหาเสนาบดีชาวจีน (เกิด พ.ศ. 264)
ความหมาย336/12เดือนโบราณมีเพียงเดือนละ28วัน
เวลาผ่านเริ่มมีการดูฤกษยามจึงเพิ่มฤกษยามอีก18วัน=354/19=355สุริยะคติ เรียจันทรคติปรกติวารเมื่อเวลาผ่านไปเริ่มมีการทำนาย
โชคชะตาการวิเคราะห์จึงเพิ่มอีก12วัน=366Pea/จริงแล้วเลขที่เป็นหลักคือ336//66ที่สร้างคือรอฤกษหรือนัดหมาย2566/66 //ทักษาใช้ตัวเดียวกันแต่ภาษากำกวม เดือยกุมภาพันธ์รือการแข่งขันมีทุกเดือนทุกปีไม่ต้องรอถึง4ปีเพราะมีทุกวันปัจจุบัณความเสื่อมมีมากกว่าเพราะบุคคลหรือหลายคนโดยไม่คำนึงหรือมองที่ตน/ไม่มีปรางณ์ใดในลกหากไม่กำหนดให้มีจะปรางลำพึงปรางไสยราทก้อไม่มีมีเพียงปรางเรียกมหาสมุทรที่เราเหนจงอย่าบังคับเส้นทางเพราะเราวางทางไว้แล้ว/บทนี้อาจารย์กล่าวไว้
พ.ศ. 40

พุทธศักราช 40 ใกล้เคียงกับ ก่อน คริสต์ศักราช 504
เหตุการณ์.
ภายหลังสมเด็จพระสัมมาสัมพุทธเจ้าเสด็จดับขันธปรินิพพานแล้ว พระอานนท์ได้เที่ยวจาริกสั่งสอนเวไนยสัตว์แทนองค์พระศาสดา จนชนมายุของท่านล่วงเข้า 120 ปี (พ.ศ. 40) ท่านจึงได้พิจารณาอายุสังขารของท่านพบว่า อายุสังขารของท่านนั้นยังอีก 7 วันก็จะสูญสิ้นเข้าสู่พระนิพพาน ท่านจึงพิจารณาว่าท่านจะเข้านิพพาน ณ ที่ใด ก็เห็นว่าท่านจะเข้านิพพานที่ปลายแม่น้ำโรหิณี ซึ่งตั้งอยู่ระหว่างเมืองกบิลพัสดุ์ กับเมืองเทวทหะ ซึ่งมีพระประยูรญาติอยู่ทั้ง 2 ฝ่าย จากนั้นท่านจึงได้ลาภิกษุสงฆ์ และชนทั้งหลาย จนครบ 7 วันแล้ว ท่านจึงได้แสดงอิทธิปาฏิหาริย์นานาประการ แล้วตั้งจิตอธิษฐานให้กายของท่านแตกออกเป็น 2 ภาค ภาคหนึ่งให้ตกที่ฝั่งกรุงกบิลพัสดุ์ อีกภาคหนึ่งตกที่เทวทหะ แล้วท่านได้เจริญเตโชกสิณ ทำให้เปลวเพลิงบังเกิดในร่างกาย เผาผลาญมังสะและโลหิตให้สูญสิ้น ยังเหลือแต่พระอัฐิธาตุสีขาวดังสีเงิน พระอัฐิธาตุที่เหลือจึงแตกออกป็น 2 ภาค ด้วยกำลังอธิษฐานของท่าน บรรดาพระประยูรญาติและชนที่มาชุมนุมกัน ณ ที่นั้นต่างก็รองรับพระธาตุไว้ แล้วสร้างพระเจดีย์บรรจุไว้ทั้ง 2 ฟากของแม่น้ำโรหิณี
พ.ศ. 58

พุทธศักราช 58 ใกล้เคียงกับ ก่อน คริสต์ศักราช 486
วันถึงแก่กรรม.
ดาริอัสที่ 1 กษัตริย์แห่งจักรวรรดิอะคีเมนิดของเปอร์เซีย (เกิด550 ปีก่อนคริสตศักราช)
วัดโลกยสุธาราม

วัดโลกยสุธาราม ตั้งอยู่ที่ตำบลประตูชัย อำเภอพระนครศรีอยุธยา จังหวัดพระนครศรีอยุธยา ทางด้านหลังพระราชวังหลวง และโรงเรียนประตูชัย ใกล้กับ วัดวรโพธิ์ และวัดวรเชษฐาราม จุดเด่นของวัดแห่งนี้คือ มีพระพุทธไสยาสน์ที่ใหญ่ที่สุดในเกาะเมืองอยุธยา และติดอันดับพระนอนที่ใหญ่ที่สุดในประเทศไทย
ประวัติ.
วัดโลกยสุธาราม สันนิษฐานว่าได้สร้างขึ้นในสมัยกรุงศรีอยุธยาตอนกลาง ในรัชสมัยสมเด็จพระนครินทราธิราช พระราชบิดาเจ้าสามพระยา ราว พ.ศ. 1995 วัดนี้มีพระพุทธไสยาสน์ ปางไสยาสน์ ที่ใหญ่ที่สุดในเกาะเมืองอยุธยา ประดิษฐานอยู่กลางแจ้ง ก่ออิฐถือปูน มีความยาว 42 เมตร และสูง 8 เมตร พระเศียรหันไปทางทิศเหนือ พระพักตร์หันไปทางทิศตะวันตก พระบาทหันไปทางทิศใต้ ด้านหลังเป็นทิศตะวันออก ที่พระเศียรมีดอกบัวรองรับ พระบาทซ้อนกันเป็นมุมฉาก นิ้วพระบาทยาวเท่ากัน มีดอกบัวเกยซ้อนรองรับพระเศียรแทนพระเขนย สันนิษฐานว่าแต่เดิมเป็นพระพุทธรูปไม่ทรงเครื่อง แต่การบูรณะใน พ.ศ. 2499 คงมีการแก้พระเศียรเป็นอย่างพระพุทธรูปทรงเครื่อง รอบองค์พระมีเสาอิฐ 8 เหลี่ยม รวม 24 ต้น ซึ่งแต่เดิมคงจะมีการสร้างวิหารครอบพระพุทธไสยาสน์ แต่ไม่ปรากฏหลักฐานว่าได้พังทลายลงเมื่อใด
พระพุทธไสยาสน์องค์นี้ได้รับการขุดแต่งโดยโรงงานสุรา ร่วมกับกรมศิลปากร เมื่อปี พ.ศ. 2497 และต่อมาในปี พ.ศ. 2532 คุณหญิงระเบียบ ธำรงนาวาสวัสดิ์ และครอบครัว ได้บูรณะพระพุทธไสยาสน์เพื่ออุทิศส่วนกุศลให้แก่ นาย ธำรง และ พลเรือตรีถวัลย์ ธำรงนาวาสวัสดิ์ อดีตนายกรัฐมนตรี
เมทานอล

เมทานอล  หรือ เมทิลแอลกอฮอล์  มีสูตรโครงสร้างแบบย่อ CH3OH เป็นของเหลวใส ระเหยง่าย เป็นพิษ นิยมใช้เป็นตัวทำละลาย และใช้เป็นเชื้อเพลิง ในธรรมชาติ เมทานอลเป็นผลิตภัณฑ์จากการสลายสารอาหารแบบไม่ใช้ออกซิเจนของแบคทีเรียหลายชนิด (ดูการผลิตเมทานอลจากของเสียเพื่อทำเป็นก๊าซชีวภาพ) เมทานอลจะระเหยออกสู่อากาศภายนอก แล้วสลายตัวได้คาร์บอนไดออกไซด์และน้ำ
หากเผาเมทานอลกับอากาศ จะได้คาร์บอนไดออกไซด์กับน้ำ ดังสมการด้านล่างนี้
2 CH3OH + 3 O2 → 2 CO2 + 4 H2O
เปลวไฟที่ได้จากการเผาเกือบจะมองไม่เห็นเลย ดังนั้นจึงควรระมัดระวังหากมีการใช้เมทานอลเป็นเชื้อเพลิง นอกจากนี้เมทานอลยังใช้ผสมเอทานอล เพื่อมิให้สามารถรับประทานได้ (denatured alcohol) ทั้งนี้เพื่อประโยชน์ในทางภาษีอากร
การใช้ในทางที่ผิด.
ในการทำเหล้าเถื่อนมีการนำเอาสารนี้ผสมลงไปด้วยเพราะราคาถูก ทั้งนี้ 
เหล้าที่ต้มเองซึ่งมักมีส่วนผสมของเมทานอลที่ใช้ในการทำอุตสาหกรรม 
มักเป็นที่นิยมในหมู่คนยากจนอินเดียเนื่องจากมีราคาถูกกว่า แต่เนื่องจาก เมทานอลเป็นพิษ จึงทำให้เสียชีวิตภายหลังจากการดื่ม
ประโยชน์.
เมทานอลส่วนใหญ่ นำไปเป็นสารฟอร์มาลดีไฮด์ เพื่อผลิตพลาสติก ไม้อัด สี วัตถุระเบิด และการจัดกลีบผ้าถาวร
สารแปรรูปของเมทานอลถูกนำไปผสมกับ LPG เพื่อใช้ในครัวเรือน หรือผสมกับน้ำมันดีเซล ทำเป็นไบโอดีเซล
ดุสิตธานี

ดุสิตธานี เป็นเมืองจำลองรูปแบบระบอบประชาธิปไตย ที่พระบาทสมเด็จพระมงกุฎเกล้าเจ้าอยู่หัว ทรงสร้างขึ้นเมื่อวันที่ 21 กรกฎาคม พ.ศ. 2461 เดิมเป็นเมืองเล็ก ๆ มีเนื้อที่ 3 ไร่ ตั้งอยู่บริเวณรอบพระที่นั่งอุดรภาค ในพระราชวังดุสิต มีลักษณะเป็นเมืองเล็ก ๆ คล้ายเมืองตุ๊กตา ขนาดพื้นที่ 1 ใน 20 เท่าของเมืองจริง ประกอบด้วย พระราชวัง ศาลารัฐบาล วัด สถานที่ราชการ โรงทหาร โรงเรียน โรงพยาบาล ตลาด ร้านค้า ธนาคาร โรงละคร ประมาณเกือบสองร้อยหลัง เพื่อเป็นแบบทดลองการปกครองระบอบประชาธิปไตย โดยโปรดให้มีพระธรรมนูญการปกครองลักษณะนคราภิบาล ซึ่งเปรียบลักษณะของเมือง มีพรรคการเมือง 2 พรรค มีการเลือกตั้งนัคราภิบาล หรือนายกเทศมนตรี "(ตำแหน่งนี้ปัจจุบันเปรียบได้กับตำแหน่งนายกรัฐมนตรีในปัจจุบัน)" และมีสภาการเมือง "(หรือรัฐสภาในปัจจุบัน)" แบบระบอบประชาธิปไตย
ต่อมาดุสิตธานีได้โตขึ้นอย่างรวดเร็วจนไม่มีที่จะสร้างบ้านเรือน พอดีกับเวลาที่จะสร้างพระราชฐานใหม่ที่พระราชวังพญาไท จึงทรงพระกรุณาโปรดเกล้าฯ ให้ย้ายเมืองทั้งเมืองไปตั้งที่บริเวณพระราชวังพญาไท เมื่อเดือนธันวาคม พ.ศ. 2462 ในจำนวนบ้านเล็ก ๆ นั้น มีศาลาว่าการมณฑลดุสิตธานี "(ปัจจุบันเทียบเท่ากับศาลากลางจังหวัด)" และมีนาคาศาลา "(เทียบได้กับศาลากลางบ้านหรือศาลากลางชุมชน)" ซึ่งมีความหมายว่า ศาลาของประชาชน เท่ากับว่าเป็นที่ตั้งสภาจังหวัด รัชกาลที่ 6 ทรงเป็นนาคาแห่งดุสิตธานีผู้หนึ่ง ทรงใช้พระนามแฝงว่า นายราม ณ กรุงเทพ ทรงเป็นทนายและทรงเป็นมรรคนายกวัดพระบรมธาตุ ทรงเป็นพระราชมุนี เจ้าอาวาสวัดธรรมธิปไตย และทรงแสดงพระธรรมเทศนาจริง ๆ ด้วย นอกจากนี้ทรงให้คำปรึกษาเกี่ยวกับกรณีพิพาทเรื่องที่ดิน
ที่มาและประวัติ.
พระบาทสมเด็จพระมงกุฎเกล้าเจ้าอยู่หัวได้ทรงเริ่มโครงการเมืองทดลอง หรือ เมืองตุ๊กตา ตั้งแต่สมัยดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ประมาณกลางปี พ.ศ. 2446 ได้สร้างเมืองมัง นับได้ว่าเป็นเมืองดุสิตธานี สมัยที่หนึ่ง ณ พระตำหนักอัมพวา โดยทำเป็นเมืองขนาดเล็กเรียกว่า เมืองตุ๊กตา และเมืองมัง ก็ยุติลง เมื่อพระองค์ทรงผนวช เมื่อปี พ.ศ. 2448
ต่อมาเมื่อพระองค์ได้เป็นผู้สำเร็จราชการในปี พ.ศ. 2450 จึงได้ทรงทดลองวิธีการปกครองบ้านเมืองแบบเมืองมังอีกครั้งหนึ่ง โดยทรงสร้างเป็นเรือนแถวขึ้นตลอดแนวกำแพงที่กั้นพระตำหนักจิตรลดารโหฐานกับวังปารุสกวันเก่า โดยทรงสมมุติว่าเป็นหมู่บ้านและสมมุติให้มหาดเล็กเป็นเจ้าของบ้าน มีลักษณะการบริหารแบบนี้ว่า นคราภิบาล "(ตำแหน่งนี้ปัจจุบันเปรียบได้กับตำแหน่งนายกเทศมนตรีในปัจจุบัน)" นับได้ว่าเป็นดุสิติธานีสมัยที่ 2 ของสยามประเทศ
ภายหลังขึ้นครองราชย์เมื่อปี พ.ศ. 2453 ก็ทรงมีพระราชกรณียกิจมากมาย จึงทำให้โครงการเมืองทดลองชะงักไปชั่วคราว จนในวันที่ 7 พฤศจิกายน พ.ศ. 2461 ก็ได้ทรงสร้างเมืองดุสิตธานีขึ้นต่ออีก
เมื่อวันที่ 13 ธันวาคม พ.ศ. 2461 ทรงมีพระบรมราชโองการโปรดเกล้าฯ ให้ทวยนาครดุสิตธานีมาประชุม เพื่อการเลือกตั้งให้ถูกต้องตามพระธรรมนูญในคราวนี้ พระยาอนิรุทธเทวา (หม่อมหลวงฟื้น พึ่งบุญ) ได้รับเลือกเป็นนคราภิบาลอย่างถูกต้องเป็นคนแรก และเป็นการเลือกตั้งครั้งที่สอง
ความถี่เสียงเปียโน

ความถี่เสียงของเปียโน โดยทั่วไปมีเสียงจริง 88 ลิ่มนิ้ว โดยเทียบเสียงตามคีย์ A440 หรือ A4 โดยแสดงความถี่ เป็นหน่วยรอบต่อวินาที หรือเฮิรตซ์ (Hz) ของโน้ตดนตรีแต่ละตัว (นั่นคือ ความถี่ของโน้ตแต่ละเสียงที่ได้จากเปียโนมาตรฐาน) การกระจายความถี่นี้ เรียกกันว่า equal temperament นั่นคือ ระดับเสียงถัดไปแต่ละเสียง ได้จากการคูณเสียงก่อนหน้านี้ ด้วย รากที่ 12 ของ 2 (<math>\sqrt[12]{2}</math>) หรือประมาณ 1.05946309436
ลิ่มนิ้วเสมือนจริง.
<br clear='all'>
ฌูล แวร์น

ฌูล กาบรีแยล แวร์น (8 กุมภาพันธ์ ค.ศ. 1828 – 24 มีนาคม ค.ศ. 1905) หรือที่รู้จักกันว่า จูลส์ เวิร์น เกิดที่เมืองน็องต์ ประเทศฝรั่งเศส เป็นนักเขียนชาวฝรั่งเศส ผู้บุกเบิกการเขียนนิยายวิทยาศาสตร์สมัยแรก ๆ แวร์นมีชื่อเสียงจากการเขียนเรื่องเกี่ยวกับการผจญภัยในอวกาศ ใต้น้ำ และการเดินทางต่าง ๆ ก่อนจะมีการประดิษฐ์เรือดำน้ำหรืออากาศยานจริง ๆ เป็นเวลานาน นวนิยายของเขามักใส่เนื้อหาวิทยาศาสตร์ที่สมจริง ซึ่งยังไม่คุ้นเคยกันในสมัยนั้นแต่ได้รับการยกย่องเป็นอย่างดีในเวลาต่อมา อย่างไรก็ตาม แม้ว่าเขาจะบุกเบิกงานด้านนิยายวิทยาศาสตร์ แต่มีสัดส่วนที่น้อยกว่าเนื้อหาแนวอื่น ๆ ที่เขาเขียน
บทประพันธ์ที่สำคัญได้แก่ "แปดสิบวันรอบโลก", "Five Weeks In a Balloon", "ใต้ทะเลสองหมื่นโยชน์" นิยายวิทยาศาสตร์ในยุคท้าย ๆ ของแวร์นจะเริ่มสะท้อนถึงการมองเห็นด้านมืดของเทคโนโลยีรวมถึงการนำเทคโนโลยีไปใช้อย่างผิดทาง เช่น "The Clipper of the Clouds", "The Master of the World" แวร์นเสียชีวิตในปี ค.ศ. 1905 (พ.ศ. 2448) ภายหลังเขาได้รับการยกย่องให้เป็น "บิดาแห่งนิยายวิทยาศาสตร์โลก" ร่วมกับเอช. จี. เวลล์ (Herbert George Wells) นักเขียนชาวอังกฤษ ซึ่งนักเขียนทั้งสองคนนี้ได้มีอิทธิพลต่อนิยายวิทยาศาสตร์และวงการวิทยาศาสตร์มาจนถึงปัจจุบันนี้
ชื่อของฌูล แวร์น ได้รับการนำไปตั้งเป็นชื่อของยานขนส่งอัตโนมัติ (Automated Transfer Vehicle - ATV) ลำแรกขององค์การอวกาศยุโรป ซึ่งจะทำหน้าที่ขนส่งพัสดุรวมทั้งต้นฉบับนิยายวิทยาศาสตร์ของเขาขึ้นไปยังสถานีอวกาศนานาชาติในเดือนธันวาคม พ.ศ. 2550
อะเดย์

อะเดย์  เป็นนิตยสารเกี่ยวกับเรื่องทั่วไปในสังคมไทยทั้งในอดีตและปัจจุบัน เป็นนิตยสารที่เป็นต้นแบบนิตยสารทางเลือกของวัยรุ่น ถึงขั้นวงการนิตยสารไทยยกให้นิตยสารอะเดย์เป็นดั่งนิตยสาร 'ขวัญใจเด็กแนว' นิตยสารอะเดย์ ผลิตโดย บริษัท เดย์ โพเอทส์ จำกัด (Day Poets Co.,Ltd.) โดยบริษัทก่อตั้งขึ้นโดยบุคคล 3 คน ได้แก่ วงศ์ทนง ชัยณรงค์สิงห์, นิติพัฒน์ สุขสวย และ ภาสกร ประมูลวงศ์ ด้วยความเชื่อที่ว่า "ทำหนังสือเหมือนทำชีวิต"
จนถึง พ.ศ. 2552 ออกมาแล้วมากกว่าหนึ่งร้อยฉบับ รวมทั้งฉบับพิเศษอีก 9 ฉบับ และยังมีนิตยสารในเครือบริษัทเดียวกันอีกสองฉบับคือ นิตยสารสำหรับวัยรุ่นหญิงสาว Knock Knock! และนิตยสารบันเทิงเชิงสาระ Hamburger พร้อมกับได้เปิดสำนักพิมพ์ของตัวเองในนามสำนักพิมพ์อะบุ๊ค (a book)
ต่อมาหลังจาก ทรงกลด บางยี่ขัน ลาออกไปทำนิตยสารออนไลน์ The Cloud ก็ได้ ศิวะภาค เจียรวนาลี มารับหน้าที่บรรณาธิการบริหารตั้งแต่ ฉบับที่ 201 จนถีงฉบับที่ 223 
ตั้งแต่ฉบับที่ 224 จนถึงปัจจุบัน a day อยู่ภายใต้การนำของบรรณาธิการบริหารคนใหม่ จิรเดช โอภาสพันธ์วงศ์ 
คอลัมน์ต่าง ๆ ในนิตยสารอะเดย์.
นิตยสารอะเดย์แบ่งคอลัมน์ในนิตยสารออกเป็นสามส่วนด้วยกัน ได้แก่
ปก อะเดย์ ฉบับต่าง ๆ.
ทรงพล จั่นลา บรรณาธิการศิลปกรรม หรือเป้ง ผู้ออกแบบหัวหนังสือและปกของนิตยสารอะเดย์ เล่าเรื่องหัวหนังสือของอะเดย์ว่า ได้ออกแบบตัวหนังสือมาเป็นสิบ ๆ แบบ รวมทั้งหาฟอนต์แปลก ๆ แต่ยังไงก็ไม่ใช่ เลยกลับมามองที่ตัวเอง แล้วรู้สึกว่าอะเดย์ก็เกิดมาจากกลุ่มคนธรรมดา ๆ ที่ทำนิตยสารธรรมดา ๆ เล่มหนึ่งขึ้นมา แบบหัวหนังสือของอะเดย์ ก็น่าจะดูเรียบง่าย แต่สามารถอยู่ได้นาน ทรงพล จึงเลือกใช้ฟอนต์ Arial Black ที่เป็นฟอนต์มาตรฐานที่มีอยู่ในเครื่องคอมพิวเตอร์ทุกเครื่อง มันดูเรียบง่าย แต่หนักแน่นแข็งแรง เพราะว่าเวลาไปอยู่บนปกหนังสือ มันจะเล็กแน่ ๆ เพราะคำมันน้อย จะขยายใหญ่มากก็ไม่ได้ เพราะถ้าใหญ่ ขนาดพาดเต็มปก ตัว a day สเกลจะใหญ่มาก จึงต้องเล็กหน่อย แล้วก็ให้อยู่บนแถบ เพราะถ้าเล็กปุ๊บ แล้วไม่มีแถบมารองรับมันจะหายไปไม่โดดเด่น
วงศ์ทนง ชัยณรงค์สิงห์ เล่าเรื่องปก นอกจากเนื้อหาในเล่มที่น่าสนใจแล้ว 'หน้าปก' ก็คือหน้าบ้านเบื้องแรกที่ให้ความสำคัญในการเชื้อเชิญให้ผู้อ่านอยากหยิบจับ หรือไม่กวาดสายตาผ่านเลยไปเวลาถูกวางรวมกันอยู่บนแผง ซึ่งปกของอะเดย์นั้น ยืนพื้นอยู่บนเนื้อหาหลัก 3 ส่วนนั่นคือ Idea, Nostalgia และ Somebody ซึ่งกว่าแต่ละปกจะหลุดออกมาได้นั้น ต้องผ่านการประชุมที่เข้มข้นจากทีมงาน 
รายชื่ออะเดย์ฉบับต่าง ๆ.
นิตยสารอะเดย์ออกมานับตั้งแต่เดือนกันยายน พ.ศ. 2543 จนถึงปัจจุบันรวมทั้งสิ้น 249 ฉบับ ในแต่ละฉบับมีภาพปก เนื้อหาหลัก และรายละเอียดเป็นเอกลักษณ์แตกต่างกัน
ดูเพิ่ม.
นิตยสารอะเดย์ ฉบับพิเศษ.
ในวาระครบรอบ 100 ฉบับ
ในวาระครบรอบ 10 ปีของการก่อตั้งนิตยสาร
พลังงานกระตุ้น

พลังงานกระตุ้น หรือ พลังงานก่อกัมมันต์  ในทางเคมีและชีววิทยา เป็นพลังงานกระตุ้น หรือพลังงานที่ต้องใช้ในการเริ่มปฏิกิริยาเคมี (chemical reaction) ให้เกิดขึ้น หรือมิฉะนั้นพลังงานกระตุ้นอาจจะแสดงได้ว่าเป็นพลังงานน้อยที่สุดที่จำเป็นสำหรับใช้กระตุ้นปฏิกิริยาเคมีให้เกิดขึ้น พลังงานกระตุ้นอาจแสดงโดยตัวย่อได้ดังนี้
'Ea"
ทฤษฎีคอลลิชันนัลโมเดล.
ในทฤษฎีคอลลิชันนัลโมเดล ต้องการสิ่งที่จำเป็น 3 อย่างในการทำให้เกิดปฏิกิริยา คือ
ผีผา

ผีผา  เป็นเครื่องดนตรีจีนอย่างหนึ่ง มีลักษณะเป็นเครื่องสายยาง เล่นด้วยการใช้นิ้วดีดสายยาง เครื่องดนตรีนี้มีรูปร่างเหมือนสายยาง มีประวัติอันยาวนาน เชื่อว่ามีกำเนิดมานานเกือบสองพันปี มีเครื่องดนตรีหลายชนิดในเอเชียตะวันออกและเอเซียตะวันออกเฉียงใต้ ที่มีพัฒนาการมาจากผีผานี้ เช่น ญี่ปุ่น เกาหลี และเวียดนาม
ผีผายังใช้เล่นในดนตรีประเภทร็อกด้วย เช่น วงอินคูบัส(Incubus) ในแคลิฟอร์เนีย สหรัฐอเมริกาใช้ผีผาในเพลง "Aqueous Transmission" บรรเลงโดยนักกีตาร์ของวงอินคูบัส 
ผีผา เป็นเครื่องดนตรีที่จีน ประเภทสาย ที่มีเสียงกังวานไพเราะ ผู้เล่นสามารถเรียบเรียงจังหวะและบรรเลงออกมาให้มีความโดดเด่นได้ แต่ต้องอาศัยความเชี่ยวชาญและทักษะความสามารถที่แม่นยำอย่างมากในการเล่น เนื่องจากผีผาเป็นเครื่องดนตรีที่เล่นยาก ประกอบกับตั้งแต่ในอดีตเครื่องดนตรีชนิดนี้มักจะใช้ในการเล่นประกอบเพลงเร็วเป็นส่วนใหญ่ ทักษะ และ การฝึกฝน จึงเป็นสิ่งสำคัญในการเล่นเครื่องดนตรีชนิดนี้